روسیانین انرژی شیرکتی "گازپروم" "تورک آخینی" بورو کمری واسیطه‌سیله ایلک 1 میلیارد متر مکعب طبیعی گازین نقل اولوندوغو بیلدیریلیب.
"گازپروم"ون آچیقلاماسینا گؤره، آیین اولینده ایستیفاده‌یه وئریلن "تورک آخینی" بورو کمری واسیطه‌سیله ایلک 1 میلیارد متر مکعب لیک گازین 54 فایزی تورکیه-‌یه، 46 فایزی ایسه بولقاریستان-تورکیه سرحدینه گؤندریلیب.
قئید ائدک کی، روسیانین گازینی تورکیه و تورکیه اوزریندن آوروپایا نقل ائدن "تورک آخینی" بورو کمری 8 ژانویه ده ایستانبول-دا پرزیدنت رجب طیب اردوغان و روسیا پرزیدنتی ولادیمیر پوتین طرفیندن ایستیفاده‌یه وئریلمیشدی.
